Oheiseen listaan on kerätty perussuomalaisten linjauksia maahanmuutosta.

Perussuomalaisten puheenjohtaja Timo Soini. JENNI GÄSTGIVAR

- Maahanmuuttopolitiikan tavoitteena pitää olla, että nettomaahanmuutto lasketaan tasolle, jolla se oli 1990-luvulla.

- Perheenyhdistämisiä pitää edelleen kiristää. Perheensä Suomeen tuova ei saisi nostaa kahteen vuoteen toimeentulotukea. Ulkomailta tulevalle puolisolle voitaisiin asettaa yleistä avioitumisikärajaa korkeampi alaikäraja, jotta varmistetaan, ettei kyseessä ole järjestetty avioliitto.

- Pakolaiskiintiötä pitää laskea, koska valtiontalous on alijäämäinen.

- Tulonsiirtojen varassa elävät maahanmuuttajat pitää hajasijoittaa eri puolille Suomea.

- Verorahoilla ei pidä tukea maahanmuuttajien identiteettiä tai uskonnonharjoittamista eli monikulttuurisuutta, jos ihminen on muuttanut vapaaehtoisesti Suomeen.

- Maassa laittomasti oleskelevat pitää poistaa maasta.

- Kerjääminen pitää kieltää.

- Kehitysyhteistyövarat voitaisiin kerätä vapaaehtoisella verolla tai maksulla.

- Euroopan talousalueen ulkopuolelta tulevien opiskelijoiden pitää maksaa lukukausimaksuja.

- Euroopan ulkopuolelta ei pidä erikseen houkutella työvoimaa. Euroopan unionin ja talousalueen ulkopuolelta tulevan työvoiman saatavuusharkinta pitää säilyttää.